ལྷོ་ཕྱོགས་ས་འོག་རིམ་པ་བདུན།།སྒོ་མེད་མུན་ཁང་བཅུ་དྲུག་ན།།ཆོས་ཀྱི་རྒྱལ་པོ་ལས་ཀྱི་སྐུ།།ཞེས་སོགས་དྲངས་སྟེ།གཤིན་རྗེའི་སྐོར་ལ་འགྲེལ་བཤད་དང་།དེ་ནས་བགེགས་གཏོར་དང་འབྲེལ་གཉིད་ལས་སད་པའི་སྐབས་སུ་དགའ་སྣང་ཡོང་ན་བཟང་བ་དང་།སྡུག་སྣང་ཡོང་ན་མི་བཟང་བ།ཧ་ཅང་དགའ་སྣང་ཤུགས་ཆེན་པོ་ཡོང་ན་བར་ཆད་ཡོང་བའི་རྟགས་ཡིན་པ་སོགས་དབང་སྟ་གོན་གྱི་སྐབས་དང་འབྲེལ་བའི་རྨི་ལམ་བརྟག་ཚུལ་གྱི་སྐོར་བཀའ་སྩལ་བ་དང་།དེ་ནས་མདུན་བསྐྱེད་དང་དབང་བསྐུར་བ་སོགས་རིམ་པར་གནང་།